
	Comisia pentru buget, finanţe şi bănci
	
	Bucureşti,        
Nr. 22/444/  .09.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.45/2009 pentru modificarea art.1 alin. (7) din Ordonanţa de urgenţă a Guvernului nr.113/2006 privind înfiinţarea Fondului naţional de dezvoltare, cu care comisia noastră a fost sesizată în fond cu adresa Biroului Permanent nr.PL.x 381 din 7 septembrie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    
Nr. 22/425/9.09.2009


RAPORT

asupra proiectului de Lege pentru aprobarea Ordonanţei de urgenţă a Guvernului nr.83/2009 privind ratificarea Contractului de finanţare între România şi Banca Europeană de Investiţii referitor la Proiectul privind infrastructura municipală în domeniul protecţiei mediului, faza B, semnat la Bucureşti, la 30 octombrie 2008 şi la Luxemburg, la 10 noiembrie 2008
Cu adresa nr.PL.x. 353 din 1 septembrie 2009, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.83/2009 privind ratificarea Contractului de finanţare între România şi Banca Europeană de Investiţii referitor la Proiectul privind infrastructura municipală în domeniul protecţiei mediului, faza B, semnat la Bucureşti, la 30 octombrie 2008 şi la Luxemburg, la 10 noiembrie 2008.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri.
       
Prezentul proiect de Lege are ca obiect de reglementare  ratificarea Contractului de finanţare între România şi Banca Europeană de Investiţii referitor la Proiectul privind infrastructura municipală în domeniul protecţiei mediului, faza B, semnat la Bucureşti, la 30 octombrie 2008 şi la Luxemburg, la 10 noiembrie 2008. urgenţa măsurii de ratificare este motivată de necesitatea asigurării absorbţiei în bune condiţii a Fondurilor acordate prin programul ISPA, dar şi de necesitatea evitării anulării fondurilor nerambursabile comunitare.
Prezentul contract reglementează faza B a Contractului de finanţare aferent Proiectului privind infrastructura municipală în domeniul protecţiei mediului, Contract care s-a negociat şi încheiat în anul 2006, fiindu-i aplicabile dispoziţiile art.15 alin. (3) din Ordonanţa de urgenţă a Guvernului nr.64/2007 privind datoria publică, cu modificările şi completările ulterioare.

Potrivit art.7 pct.7.4.1 lit.A pct.6 (i) din Normele metodologice de aplicare a prevederilor Legii datoriei publice nr.313/2004, aprobate prin Hotărârea Guvernului mr.2415/2004, Contractul trebuie să fie supus ratificării printr-un act normativ cu putere de lege.
Prin ISPA, finanţarea nerambursabilă a proiectelor eligibile este asigurată în limita maximă de 75% din totalul costurilor eligibile.
În contextul implicării Băncii Europene de Investiţii în cofinanţarea măsurilor ISPA pentru România prin acordarea în anii 2002 şi 2004 a două împrumuturi în valoare de 55 mil. EUR şi respectiv 29 mil.EUR destinate cofinanţării Proiectului privind infrastructura municipală în domeniul alimentării cu apă, etapele I şi a II-a, şi a unui împrumut de circa 41,5 mil.EUR, pentru finanţarea etapei a III-a a proiectului menţionat, BEI şi-a exprimat disponibilitatea de a acorda României împrumuturi noi pentru cofinanţarea altor măsuri ISPA din domeniul protecţiei mediului.

Fondurile comunitare nerambursabile acordate de către Comisia Europeană corespunzătoare celor două măsuri, respectiv fondurile ISPA primite ca avansuri şi plăţi intermediare, vor trebui returnate  dacă nu se utilizează  până la 31 decembrie 2010, una din condiţii fiind şi asigurarea cofinanţării din împrumutul BEI.
Costul total al Fazei B a proiectului, conform Preambulului din Contractul de finanţare, se cifrează la 113.133.660 euro.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor doamna Secretar de Stat din Ministerul Finanţelor Publice, Graţiela Iordache.
La lucrările comisiei au participat 29 deputaţi, din totalul de 32 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii  proiectului de Lege pentru aprobarea Ordonanţei de urgenţă a Guvernului nr.83/2009 privind ratificarea Contractului de finanţare între România şi banca Europeană de Investiţii referitor la Proiectul privind infrastructura municipală în domeniul protecţiei mediului, faza B, semnat la Bucureşti, la 30 octombrie 2008 şi la Luxemburg, la 10 noiembrie 2008, în şedinţa din data de 9.09.2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

 Viorel Ştefan
	SECRETAR,

Iuliu Nosa


Consilier parlamentar:
   Luminiţa Ghiorghiu    

